آصف علی زرداری

آصف علی زرداری، سابق صدر پاکستان ایک سندھی بلوچ سیاست دان اور ذوالفقار علی بھٹو کے ابتدائی سیاسی ساتھیوں میں شامل حاکم علی زرداری کے بیٹے ہیں۔ حاکم علی زرداری بعد میں نیشنل عوامی پارٹی میں شامل ہو گئے تھے - آصف زرداری جولائی 1955ء میں پیدا ہوئے۔ ان کے والد کا سندھ زمینداری کے ساتھ کراچی میں بھی کاروبار اور سینما گھر تھا۔

بچپن اور تعلیم 

آصف علی زرداری کی ابتدائی تعلیم بھی ایل کے ایڈوانی، محمد خان جونیجو، شوکت عزیز اور پرویز مشرف کی طرح سینٹ پیٹرکس اسکول کراچی میں ہوئی جس کے بعد انہوں نے دادو میں قائم کیڈٹ کالج پٹارو سے 1974ء میں انٹرمیڈیٹ کیا۔ کہا جاتا ہے کہ بعد میں انہوں نے لندن اسکول آف اکنامکس اینڈ بزنس نامی کسی ادارے میں بھی داخلہ لیا تھا تاہم انہوں نے اپنے گریجویٹ ہونے کی کبھی تصدیق نہیں کی- آصف زرداری اوائل عمر سے ہی یاروں کے یار شخصیت کے حامل کے طور پر کراچی کے متمول حلقوں میں جانے جاتے تھے۔ 1968ء میں شوقین مزاج کمسن آصف نے فلمساز سجاد کی اردو فلم ’منزل دور نہیں‘ میں چائلڈ سٹار کے طور پر بھی اداکاری کی۔ فلم کے ہیرو حنیف اور ہیروئن صوفیہ تھیں۔ لیکن یہ ایک فلاپ فلم ثابت ہوئی۔

سیاست 
سیاست سے آصف زرداری کا سن اسی کے وسط تک دور دور تک واسطہ نہیں تھا۔ بس ایک سراغ یہ ملتا ہے کہ انیس سو پچاسی کے غیر جماعتی انتخابات میں آصف زرداری نے بھی نواب شاہ میں صوبائی اسمبلی کی ایک نشست سے کاغذاتِ نامزدگی جمع کرائے تھے۔ مگر یہ کاغذات واپس لے لیے گئے۔ اسی زمانے میں آصف زرداری نے وزیرِ اعلٰی غوث علی شاہ کے ایک وزیر سید کوڑل شاہ کے مشورے سے کنسٹرکشن کے کاروبار میں بھی ہاتھ ڈالا لیکن اس شعبے میں آصف زرداری صرف دو ڈھائی برس ہی متحرک رہے۔

بے نظیر سے شادی 
1987ء آصف زرداری کے لیے سب سے فیصلہ کن سال تھا جب ان کی سوتیلی والدہ ٹمی بخاری اور بیگم نصرت بھٹو نے بے نظیر بھٹو کے ساتھ آصف کا رشتہ طے کیا۔ 18 دسمبر 1987ء کو ہونے والی یہ شادی کراچی کی یادگار تقاریب میں شمار ہوتی ہے۔ جس کا استقبالیہ امیر ترین علاقے کلفٹن کے ساتھ ساتھ غریب ترین علاقے لیاری کے ککری گراؤنڈ میں بھی منعقد ہوا اور امرا کے شانہ بشانہ ہزاروں عام لوگوں نے بھی شرکت کی۔ ذوالفقار علی بھٹو کی پھانسی اندوہناک واقعہ کے بعد بے نظیر بھٹو اور ان کے لاکھوں سیاسی پرستاروں کے لیے یہ پہلی بڑی خوشی تھی۔

وزارت 
1988ء میں جب بے نظیر بھٹو برسرِ اقتدار آئیں تو آصف زرداری بھی وزیرِ اعظم ہاؤس میں منتقل ہو گئے۔ اور ان کی سیاسی زندگی باضابطہ طور پر شروع ہو گئی۔ 1990ء میں بے نظیر حکومت کی برطرفی کے بعد ہونے والے انتخابات میں وہ رکنِ قومی اسمبلی بنے۔ 1993ء میں وہ نگراں وزیرِ اعظم میر بلخ شیر مزاری کی کابینہ میں وزیر بنے پھر بے نظیر بھٹو کے دوسرے دور میں رکنِ قومی اسمبلی اور وزیرِ ماحولیات و سرمایہ کاری رہے۔ وہ 1997ء سے 1999ء تک سنیٹ کے رکن رہے۔

مقدمات 
پانچ نومبر 1996ء کو دوسری بے نظیر حکومت کی برطرفی کے بعد آصف زرداری کا نام مرتضی بھٹو قتل کیس میں آیااور اس نے ہی ان کو قتل کیا۔ نواز شریف حکومت کے دوسرے دور میں ان پر سٹیل مل کے سابق چیئرمین سجاد حسین اور سندھ ہائی کورٹ کے ایک جج جسٹس نظام احمد کے قتل اور منشیات کی سمگلنگ میں ملوث ہونے، سوئس کمپنی ایس جی ایس کوٹیکنا، دوبئی کی اے آر وائی گولڈ کمپنی سے سونے کی درآمد، ہیلی کاپٹروں کی خریداری، پولش ٹریکٹروں کی خریداری اور فرانسیسی میراج طیاروں کی ڈیل میں کمیشن لینے، برطانیہ میں راک وڈ سٹیٹ خریدنے، سوئس بینکوں کے ذریعے منی لانڈرنگ اور سپین میں آئیل فار فوڈ سکینڈل سمیت متعدد کیسز بنائے گئے۔ اس طرح کی فہرستیں بھی جاری ہوئیں کہ آصف علی زرداری نے حیدرآباد، نواب شاہ اور کراچی میں کئی ہزار ایکڑ قیمتی زرعی اور کمرشل اراضی خریدی، چھ شوگر ملوں میں حصص لیے۔ برطانیہ میں نو، امریکا میں نو، بلجئم اور فرانس میں دو دو اور دوبئی میں کئی پروجیکٹس میں مختلف ناموں سے سرمایہ کاری کی۔ جبکہ اپنی پراسرار دولت کو چھپانے کے لیے سمندر پار کوئی چوبیس فرنٹ کمپنیاں تشکیل دیں۔ اس دوران میں انہوں نے تقریباً دس سال قید میں کاٹے اور 2004ء میں سارے مقدمات میں بری ہونے کے بعد ان کو رہا کر دیا گیا-جبکہ یہ سب الزامات برحق تھے۔

قومی مفاہمت فرمان کے متعلق مقدمہ کی سماعت کے دوران میں قومی احتساب دفتر نے عدالت کو بتایا گیا کہ آصف علی زرداری نے بینظیر کی حکومت کے زمانے میں ڈیڑھ بلین ڈالر کے ناجائز اثاثے حاصل کرنے کے الزامات ہیں۔

جیل 

غلام اسحاق خان سے لے کر نواز شریف اور پرویز مشرف تک کی حکومتوں نے اندرون و بیرونِ ملک ان الزامات، ریفرینسز اور مقدمات کو آگے بڑھانے کے لیے ایک خطیر رقم خرچ کی۔ بالآخر عمران خان کی حکومت بھی اپنی سی کوشش جاری رکھے ہوئے ہے۔

آصف زرداری تقریباً مل ملا کر گیارہ برس جیل میں رہے۔ 10 اکتوبر 1990ء بروز بدھ پہلی بار گرفتار ہوئے، دو سال 3ماہ 6دن کی قید کے بعد 6 فروری 1993ء کو رہا ہوئے، 4 نومبر 1996ء کو دوسری بار گرفتار ہوئے، 8 سال 18 دن جیل میں رہ کر 22 نومبر 2004ء کو رہا ہوئے. اب یہ تیسری گرفتاری ہے

جیل میں بھی آصف زرداری مرکزِ توجہ رہے۔ کیونکہ انہوں نے قیدیوں کی فلاح و بہبود کے لیے کئی کام کیے، جن میں کھانے اور کپڑوں کی تقسیم اور نادار قیدیوں کی ضمانت کے لیے رقم کا بندوبست بھی شامل رہا۔ دورانِ قید ان پر جسمانی تشدد بھی ہوا۔ لیکن کوئی نتیجہ نہیں نکلا۔

صدر پاکستان 
جب پرویز مشرف اور بے نظیر بھٹو کے مابین امریکا، برطانیہ اور بعض بااثر دوستوں کی کوششوں سے مصالحت کا آغاز ہوا۔ اس کے بعد سے اس کے اور آصف زرداری کے خلاف عدالتی تعاقب سست پڑنے لگا۔ کوئی ایک مقدمہ بھی یا تو ثابت نہیں ہو سکا یا واپس لے لیا گیا یا حکومت مزید پیروی سے دستبردار ہو گئی۔ اس سلسلے میں اکتوبر دو ہزار سات میں متعارف کرائے گئے متنازع قومی مصالحتی آرڈیننس نے بھی اہم کردار ادا کیا۔ ستائیس دسمبر دو ہزار سات کو بے نظیر بھٹو کی ہلاکت کے بعد آصف علی زرداری کی قیادت میں پیپلز پارٹی انتخابات میں سب سے بڑی پارٹی بن کر ابھری۔ شروع میں اندازہ یہ تھا کہ آصف زرداری صرف پارٹی قیادت پر توجہ مرکوز رکھے گا اور "مسٹر سونیا گاندھی" بن کے رہے گا۔ لیکن پھر اس نے ملک کا صدر بننے کا فیصلہ کر لیا۔ اگست 2008ء میں الطاف حسین نے زرداری کا نام صدر پاکستان کے عہدہ کے لیے تجویز کیا، جس کے بعد پیپلز پارٹی نے با ضابطہ طور پر اس کو 6 ستمبر 2008ء کے صدارتی انتخاب کے لیے نامزد کر دیا۔ عموماً صدر نامزد ہونے والے سیاسی جماعت سے مستعفی ہو جاتے ہیں مگر زرداری نے ایسا نہیں کیا بلکہ پیپلز پارٹی کا فعال سربراہ بھی رہا۔ کچھ مبصرین کے مطابق ایسا اس طرح ممکن ہوا کیونکہ روایت کے باوجود غیر سیاسی ہونے کی شِک آئین پاکستان میں موجود نہیں - بالآخر عدالت عالیہ لاہور نے زرداری کو مشورہ دیا کہ آئین کی روح کے مطابق صدر رہتے ہوئے سیاسی عہدہ رکھنا مناسب نہیں، تاہم اس فیصلے میں کوئی حکم صادر کرنے سے گریز کیا گیا۔
2013ء انتخابات کے عین پہلے عدالتی فیصلہ کے ڈر سے زرداری جماعت کی سربراہی سے علاحدہ ہو گیا۔ 8 ستمبر 2013ء کو مدّت ختم ہونے پر زرداری کو صدارت کی کرسی خالی کرنا پڑی۔
چائنا کے ون بیلٹ ون روڈ منصوبے کے تحت پاکستان میں سی پیک کا آغاز آصف زرداری کی اہم کامیابی ھے جس کےلیے انہوں نے چینی حکومت کے ساتھ 13 بار مذاکراتی عمل میں حصہ لیا

الزامات 
زرداری پر مالی بدعنوانی کے بے شمار الزامات آئے۔ رشوت خوری کی شہرت کی وجہ سے  "Mr. 10%" کا عوامی اور اخباری خطاب پایا۔ نواز شریف اور پرویز مشرف کے دور میں لمبی جیل کاٹی۔ پیپلز پارٹی اور پرویز مشرف کے درمیان مفاہمت کے نتیجے میں 2007ء، 2008ء، میں آپ کے خلاف تمام بدعنوانی کے مقدمات ختم کر دیے گئے۔ چودھری اعتزاز احسن جیسی مقتدر شخصیات نے ان کے خلاف بدعنوانی کے الزامات کو درست کہا ہے بینظیر کے 2007ء قتل کے بعد جلا وطنی ختم کر کے پاکستان واپس آئے اور پیپلزپارٹی کا بینظیر کے بیٹے بلاول بھٹو زرداری کے ساتھ شریک قائد کا عہدہ سنبھالا۔ 2007ء الیکشن کے نتیجہ میں پیپلز پارٹی کی حکومت کو پس منظر سے چلا رہے ہیں۔ 2008ء میں مختلف موقعوں پر پیپلز پارٹی کے سربراہ آصف زرداری نے نواز شریف سے کھلے عام تحریری معاہدہ کرنے کے چند روز بعد مُکر جانے کے طریقہ کو یہ کہہ کر صحیح طرز عمل گردانا کہ "معاہدے حدیث نہیں ہوتے۔ "<ref>روزنامہ نیشن، 24 اگست 2008ء،  "Asif acceptable if strips powers: Nawaz"</ref

صدارت سنبھالنے کے بعد بھی زرداری پر طلبِ رشوت کے الزامات اخباروں میں شائع ہوتے رہے۔

برطانوی اخبار کے مطابق زرداری کے وکلا نے لندن کی عدالت میں جواب داخل کرایا تھا کہ زرداری کے معالجوں کے مطابق وہ ذہنی مریض ہیں، اس لیے عدالت میں پیش نہیں ہو سکتے۔

اقوام متحدہ میں امریکی نمائندہ افغان نژاد زلمے خلیل زاد کے زرداری سے روابط پر امریکی افسروں نے خلیل زاد کی پیشی کی۔ زرداری نے امریکی حکام کو بتایا کہ خلیل زاد انہیں مشورے اور مدد فراہم کرتے رہے ہیں۔
آصف علی زرداری نے صدر بنتے ہی اپنے اثر رسوخ استعمال کرنا شروع کر دیا اور اپنے اوپر قائم تمام مقدمات رفتہ رفتہ ختم کرواتے چلے گئے، ان کے مقدمات ختم کروانے میں سابق چیف جسٹس عبد الحمید ڈوگر کا بڑا ہاتھ تھا شاید یہی وجہ تھی کہ وہ کہ ان کی حتی المکان کوشش رہی کے افتخار محمد چوہدری اپنے عہدے پر نہ بحال ہوں۔

جنوری 2010ء میں قومی احتساب دفتر نے پس پردہ زرداری کے لیے کام کرنے والے ناصر خان کی اسلام آباد میں 2460 کنال زمین کو سرکاری سپردگی میں لینے کا حکم دیا۔

ذہنی استطاعت 
بینظیر کی چوتھی برسی پر صدر پاکستان کی کرسی سنبھالے زرداری نے نوڈیرو کے شہر میں جلسہ سے خطاب کرتے ہوئے منصف اعظم افتخار چودھری سے طنزیہ سوال کرتے ہوئے کہا:

بیرونی روابط 
 وسعت اللہ خان، 24 اگست 2008ء، "

حوالہ جات 

|-

آصف علی زرداری
1955ء کی پیدائشیں
ایوان زیریں پاکستان کے ارکان
بقید حیات شخصیات
بلوچ سیاست دان
بلوچ شخصیات
بول نیٹورک کی شخصیات
بھٹو خاندان
پاکستان پیپلز پارٹی
پاکستان پیپلز پارٹی کے سیاست دان
پاکستان پیپلزپارٹی کے اراکین قومی اسمبلی
پاکستانی اداکار سیاست دان
پاکستانی ارب پتی
پاکستانی ارکان قومی اسمبلی 1988ء تا 1990ء
پاکستانی ارکان قومی اسمبلی 1990ء تا 1993ء
پاکستانی ارکان قومی اسمبلی 1993ء تا 1996ء
پاکستانی ارکان قومی اسمبلی 2018ء تا 2023ء
پاکستانی جلاوطن
پاکستانی زمیندار
پاکستانی زیر حراست اور قیدی شخصیات
پاکستانی سرمایہ کار
پاکستانی سیاست دان
پاکستانی سیاستدانوں کی ازواج
پاکستانی شیعہ
پاکستانی صنعت کار
پاکستانی کاروباری شخصیات
پاکستانی منی لانڈرر
تمن دار
جرائم میں ملوث پاکستانی سیاست دان
جمہوریت کے پاکستانی فعالیت پسند
دبئی کی شخصیات
زرداری خاندان
سندھ کی کاروباری شخصیات
سندھی سیاستدان
سندھی شخصیات
سینٹ پیٹرکس ہائی اسکول، کراچی کے فضلا
شیعہ سیاستدان
صدور پاکستان
ضلع شہید بے نظیر آباد کی شخصیات
عراقی نژاد پاکستانی شخصیات
قومی راہنماؤں کی ازواج
قومی رہنماوں کی شریک حیات
کراچی کی شخصیات
کراچی کے سیاست دان
کراچی گرامر اسکول کے فضلا
کرپشن میں ملوث پاکستانی سیاست دان
کیڈٹ کالج پٹارو کے فضلا
متحدہ عرب امارات میں پاکستانی تارکین وطن
مجلس ایوان بالا پاکستان کے ارکان
موجودہ قومی حکمران
وزرائے اعظم پاکستان کے شریک حیات
وفاقی وزرائے پاکستان
ایرانی نژاد پاکستانی شخصیات
پاکستانی مجرمین